Den norske spillerstreiken 2011

Den norske spillerstreiken 2011 var en arbeidskonflikt mellom NISO og NHO, som begynte 20. mai 2011, som følge av at NISO ikke fikk sine krav gjennom for NHO. Totalt 95 Tippeliga-spillere fra i alt ni klubber ble tatt ut i streik. Tippeligaens 9. serierunde ble berørt og alle åtte kamper ble utsatt til andre datoer. Sist norske fotballspillere gikk ut i streik var i 2002, den varte i 40 timer og førte til at en runde ble avlyst. Streiken ble avblåst sent 22. mai, da partene kom til enighet.

Bakgrunn
Streiken oppsto etter at forhandlingene mellom NISO og NHO ikke førte fram. Bakgrunnen for streiken var at NISO med sine krav ikke ble enige med NHO om et kompromiss. NISO hadde følgende krav:

 Standardkontrakter i håndball, fotball og ishockey.
 Personlige reklame og sponsoravtaler.
 Fritt utstyrsvalg
 Syv dager sammenhengende ferie i løpet av sesongen
 Samsvar mellom stillingsprosent og faktisk arbeidstid.
 Innføring av standard matchball i fotball og håndball.

 Resultat 
Partene kom til enighet om kvelden 22. mai, og spillernes krav om en ferieuke i løpet av sesongen ble innfridd. Videre ble det enighet om at det i fellesskap og sammen med Fotballforbundet skulle utarbeides standardkontrakter for ansettelse av spillere. Det skulle tas sikte på at oppsigelsesvernet skal være «balansert», uten at det ble spesifisert hva det innebærer eller betyr.

Videre skulle det tilrettelegges bedre for at spillerne kan ta utdannelse i løpet av karrieren. Partene ble også enige om en intensjon om at den skal komme fram til at det bruke samme merke baller i kampene.

Konsekvenser
Streiken utsatte Tippeligaens niende serierunde som egentlig skulle spilles 22. og 23. mai.

Det ble først vurdert om kampen mellom Stabæk og Strømsgodset i 9. serierunde skulle spilles som eneste kamp. Dette da ingen av lagene hadde spillere som var tatt ut i streik. Både NFF og de to klubbene ønsket en slik løsning, men de andre Tippeliga-klubbene mente at det ville være urettferdig.

Ni Tippeliga-klubber var rammet av streiken som fikk størst konsekvenser for Molde med 15 spillere ute i streik. Like bak fulgte Sogndal med sine 13 spillere av totalt 95. Ellers var det spillere fra Start (12), Brann (11), Tromsø (11), Viking (10), FFK (9), Vålerenga (8) og Aalesund (6) som streiket.

Siden Tippeliga-kampene ble utsatt fikk TV 2 store, ledige sendeflater søndag og mandag. Søndag bestemte de seg for å sende kampen mellom Manchester United og Blackpool på TV 2 Zebra og Premier League-studio fra 19.00–20.00 på TV 2, etterfulgt av en reprise av «Vinn på minuttet» og filmen «Natt på museet». I tillegg viste de kampen mellom Wolverhampton og Blackburn på TV 2 Sport. Mandag viser TV 2 Zebra en episode av programmet «Sportsidioter» og filmen «Olsenbanden tar gull». «Matchball mandag» med Erik Thorstvedt går som normalt, fra klokken 21.00.

Reaksjoner
LO-leder Roar Flaathen gikk, via NISOs hjemmeside, tidlig ut og støttet Tippeliga-spillerne som gikk ut i streik. Vålerenga-trener Martin Andresen kritiserte derimot NISO og kalte streiken «misbruk av streikeretten». Også tidligere RBK-trener, Nils Arne Eggen, var oppgitt. «Tøvete og helt koko», var Eggens karakterisering av streiken. Ingebrigt Steen Jensen mente at streiken kom bare fordi NISO skulle vise sin eksistensberettigelse.

Professor i ortopedisk kirurgi og tidligere idrettslege Paul Lereim mente imidlertid at spillerkravet om fritt skovalg burde være en selvfølge i idretten. «Det skal så lite til før skoene ikke passer, og bruk av sko som ikke passer fører lett til skader», skrev Lereim i et åpent brev. Norsk Supporterallianse var kritisk til at kamper måtte utsettes, da dette ville gå utover supporterne, men forstod at spillerne ønsket å velge sko selv.

NHO Idrett hevdet på vegne av klubbene at disse vil tape millioner uten skoavtale og Rosenborg, som ikke er medlem av NHO Idrett, hevdet det var helt uaktuelt for dem å gå med på et slikt krav og at det vil ta bort inntektsgrunnlaget for klubbene. TV 2, som sitter på senderettighetene fra Tippeligaen, mente at streiken var et «selvskudd av dimensjoner» for norsk fotball.

Norske fotballeksperter var delt i spørsmålet om det var riktig av NISO å ta ut Tippeliga-spillerne i streik.

Streikende spillere
Følgende 95 spillere var tatt ut i streik:
 Spiller  Klubb Christian Steen  Molde Daniel Berg Hestad  Molde Magne Hoseth  Molde Børre Steenslid  Molde Thomas Holm  Molde Espen Bugge Pettersen  Molde Kristoffer Paulsen Vatshaug  Molde El Hadji Makhtar Thioune  Molde Magne Simonsen  Molde Elias Valderhaug  Molde Davy Claude Angan  Molde Pål Erik Ulvestad  Molde Krister Wemberg  Molde Vegard Forren  Molde Magnus Wolff Eikrem  Molde Henrik Furebotn  Sogndal Cato Hansen  Sogndal Espen Olsen  Sogndal Ole Jørgen Halvorsen  Sogndal Mats Goberg Solheim  Sogndal Even Hovland  Sogndal Vegar Gjermundstad  Sogndal Joakim Rudolfsen  Sogndal Isak Scheel  Sogndal Ulrik Flo  Sogndal Ørjan Hopen  Sogndal Eivind Daniel Røed  Sogndal Espen Næss Lund  Sogndal Petter Bruer Hanssen  Start Alexander Lund Hansen  Start Morten Hæstad  Start Bård Borgersen  Start Fredrik Strømstad  Start Ole Martin Årst  Start Espen Hoff  Start Birger Madsen  Start Espen Børufsen  Start Jesper Mathisen  Start Christer Kleiven  Start Rolf Daniel Vikstøl  Start Håkon Opdal  Brann Carl-Erik Torp  Brann Erik Mjelde  Brann Yaw Ihle Amankwah  Brann Christian Kalvenes  Brann Diego Guastavino  Brann Bjørnar Holmvik  Brann Lars Grorud  Brann Hassan El Fakiri  Brann Bjarte Haugsdal  Brann Birkir Már Sævarsson  Brann Tom Høgli  Tromsø Ruben Yttergård Jenssen  Tromsø Sigurd Rushfeldt  Tromsø Tore Reginiussen  Tromsø Miika Koppinen  Tromsø Mohammed Ahamed  Tromsø Remi Johansen  Tromsø Marcus Sahlman  Tromsø Hans Åge Yndestad  Tromsø Steffen Nystrøm  Tromsø Fredrik Björck  Tromsø André Danielsen  Viking Birkir Bjarnason  Viking Johan Lædre Bjørdal  Viking Erik Nevland  Viking Björn Andersson  Viking Tomasz Sokołowski  Viking Trond Erik Bertelsen  Viking Vidar Nisja  Viking Rune Almenning Jarstein  Viking Indridi Sigurdsson  Viking Alex Valencia  FFK Jan Tore Ophaug  FFK Lasse Staw  FFK Celso Borges  FFK Hans Erik Ramberg  FFK Vidar Martinsen  FFK Amin Askar  FFK Jon Masalin  FFK Jørgen Horn  FFK André Muri  Vålerenga Freddy dos Santos  Vålerenga Morten Berre  Vålerenga Amin Nouri  Vålerenga Lars Iver Strand  Vålerenga Gudmund Kongshavn  Vålerenga Harmeet Singh  Vålerenga Aleksander Solli  Vålerenga Peter Orry Larsen  Aalesund Jonathan Parr  Aalesund Jonatan Tollås Nation  Aalesund Amund Skiri  Aalesund Kjell Rune Sellin  Aalesund Sverre Økland  Aalesund(På lån til Løv-Ham) 

Referanser

Kategori:Hendelser i 2011
Kategori:Arbeidskonflikter i Norge
Kategori:Fotball i Norge i 2011
Kategori:Politikk i 2011